GiliGold/VAD_KnessetCorpus huggingface dataset:
אלי אפללו:
 אני חושבת שאתם צריכים לגעת בנקודה הזו באיזושהי צורה גם מבחינה החוקית
אלי אפללו:
 כלומר, יש פה גם סכנה וגם עניין פלילי
אלי אפללו:
 מי שמביא דבר כזה צריך להבין שהוא עובר פה עבירה
אלי אפללו:
     אדוני, בבקשה
דניאל ברינר:
דניאל ברינר, המשרד לביטחון לאומי
דניאל ברינר:
 המשרד עשה עבודה בין-משרדית משותפת למשרד הכלכלה
דניאל ברינר:
 אם ישנם ניואנסים בדבריי שהם לא מדויקים, אז תתקנו אותי
דניאל ברינר:
 שרון ואחרים התייחסו פה לחומרי נפץ
דניאל ברינר:
 שוב, תחפושות הן לא מן העניין
דניאל ברינר:
 משרד הכלכלה עוסק בדברים שהם תוך כדי עיסוקו
דניאל ברינר:
 כלומר, אני כפוף למשרד הכלכלה אם יש לי עסק
דניאל ברינר:
 אם אני אדם פרטי, שעושה שימוש פרטי, אני לא קשור למשרד הכלכלה
דניאל ברינר:
 הוא לא הרגולטור שלי
דניאל ברינר:
 הצוות הבין-משרדי הבין שיש פער כי יש שימושים שכן מותרים בקטגוריות שונות
דניאל ברינר:
 למשל, קטגוריה אחת זה זיקוקים ליום הולדת, וזה לא נאכף
דניאל ברינר:
 למרות שיש פה פער, אני לא אתייחס לזה כרגע כי זה לא רלוונטי לדיון
דניאל ברינר:
 הקטגוריות של הזיקוקים הן מאוד מאוד מורכבות כי הן מוגדרות לפי החומרים שיש בהה
דניאל ברינר:
 ולכן, בסיטואציה שבה אדם פרטי נתפס עם איזשהו חומר, היכולת להביא אותו לדין היא מורכבת כי צריך להביא את זה למעבדת תמר, כשהעלות של זה היא 50,000 שקל למקרה
דניאל ברינר:
 סביב זה נוצר פער כי אצל עסקים זה כן נאכף, ואילו אצל גורם פרטי, שמחזיק בקצה, אפילו אם הוא בגיר – האפליה בינו מאוד מורכבת
דניאל ברינר:
      כדי לענות על הצורך הזה, אנחנו, הצוות, הכריז להמליץ על זיקוקים מקטגוריה 2 כחומר נפץ
דניאל ברינר:
 ואז, למעשה, הפללתי בעניין של חומרי נפץ
דניאל ברינר:
 כמו שאמר היושב-ראש, כמו שהוא לא מחזיק טיל לאו, הוא גם לא יחזיק חזיז וכו'
דניאל ברינר:
      עלו קשיים בנושא הפללה מול הפרקליטות ואיך אנחנו מוכיחים שזה קטגוריה 2 או לא
דניאל ברינר:
 בסופו של דבר, ירדו מול משטרת ישראל לרזולוציות
דניאל ברינר:
 ושרון יכול לחזק פה או לתקן את דבריי
דניאל ברינר:
 משטרת ישראל הגדירה את הפריטים המשמעותיים, שאליהם ה חשופים שזה כוורות ו - - - ופגזים
דניאל ברינר:
 שרון תיאר שילד מפרק כוורת ומצית
דניאל ברינר:
 אם זה נתפס היום, אז זה פלילי
דניאל ברינר:
 אבל זה נקבע בהוראת שעה
דניאל ברינר:
 לא היתה הכרזה קבועה
דניאל ברינר:
 לדעתי, הוראת השעה הוארכה בפעם השנייה
קריאה:
  עד ל-5 בינואר 2025
אלי אפללו:
האם אתם ממליצים לעשות תיקון לחוק?
קריאה:
  יש כבר הוראת שעה
דניאל ברינר:
  ההמלצות של הצוות הונחו והן ברורות
דניאל ברינר:
 המצב הפוליטי שהיה, שבו נפלה הממשלה, קצת השפיע עלינו
דניאל ברינר:
 אבל, בגדול, יכול מאוד להיות שזו ברכה מאחר והכוונה שלנו היא לבחון את ההשפעה של הוראת שעה, ולראות אם היא באמת צמצמה ונתנה מענה מספק, או שיש עוד פערים שצריך להשלים
דניאל ברינר:
 בגדול, המתווה שהצוות הציע ושהתקדם, נראה נכון
דניאל ברינר:
 שרון, אנחנו צריכים לדעת עד כמה זה השפיע ברמת השטח, כמות אירועים וכו'
דניאל ברינר:
 במאמר מוסגר אציין שהצוות מיפה את כל חיי הזיקוק וחומר הנפץ
דניאל ברינר:
 יש לו המלצות רוחביות לאורך כל חיי הזיקוק, החל משלב הייבוא וכלה בשלב ההשמדה
דניאל ברינר:
 כן כדאי - - - שאנחנו מודעים לנושא
דניאל ברינר:
 אנחנו מבקשים לתת לו הסדרה רגולטורית ולעשות יישור קו מול הרגולטורים בנושא
רותם זהבי:
יש במשרד הכלכלה ועדה שממונה על נושא צעצועים מסוכנים
רותם זהבי:
 אני הייתי מוזמן אליה הרבה מאוד שנים
רותם זהבי:
 היא עוסקת בסוגיית בצעצועים מסוכנים במדינת ישראל בכתב מינוי של שר הכלכלה
רותם זהבי:
 מה שהם עושים זה משהו אחר
אלי אפללו:
  סגנית הממונה על התקינה, אמרת קודם שתקן 562 מדבר רק על תחפושות, נכון?
אלכסנדרה ארונין קוזלוביץ:
לא, זה התקן על צעצועים
אלכסנדרה ארונין קוזלוביץ:
 במסגרת התקן גם תחפושות הן בחלות התקן עכשיו
אלי אפללו:
זאת אומרת ש-562 כולל גם תחפושות וגם צעצועים?
אלכסנדרה ארונין קוזלוביץ:
  נכון
אלי אפללו:
  הבנתי
תמי ברנע:
האם הוועדה לצעצועים מסוכנים מתכנסת? האם היא בתוקף? האם היא פעילה?
אלכסנדרה ארונין קוזלוביץ:
נעשה הפרדה
אלכסנדרה ארונין קוזלוביץ:
 אני מינהל התקינה
אלכסנדרה ארונין קוזלוביץ:
 יש לי התעסקות עם תקנים רשמיים שזה צעצועים, נקודה
אלכסנדרה ארונין קוזלוביץ:
 צעצועים מסוכנים, שהם בכלל לא צעצועים, נמצאים במינהל אחר, במינהל האכיפה, שמפעיל את הוועדה הזו
תמי ברנע:
אז אנחנו שואלים את מינהל האכיפה: האם הוועדה הזו יושבת
תמי ברנע:
 האם היא מתכנסת? האם היה לה כתב מינוי או שהוא פג? מה המצב? מדוע משרד הכלכלה לא שלח מישהו מהוועדה, אם היא קיימת?
רותם זהבי:
אלי, זו ועדה מרכזית מאוד
רותם זהבי:
 היא עוסקת לאורך כל השנה בסוגיות האלה
איציק דניאלי:
  אני הייתי בעבר יושב-ראש הוועדה
איציק דניאלי:
 מיהו היום יושב-ראש הוועדה?
תמי ברנע:
נאוה זקן
תמי ברנע:
 למה לא שלחו אותה?
אופיר פלוט:
לא הסתדר לה להגיע
אופיר פלוט:
 אני מטעם הממונה על האכיפה
אלי אפללו:
תעביר, בבקשה, לנאוה, או למישהו אחר, שאני מבקש לקבל דוח מה עשתה הוועדה הזו בשנה האחרונה
אלי אפללו:
 אנחנו רוצים לראות אם יש המלצות שנוכל גם ליישם במסגרת הוועדה שלנו לזכויות הילד
אלי אפללו:
 יכול להיות שהם צריכים את העזרה שלנו בנושא חוקי
רותם זהבי:
הם היו תמיד עושים ישיבה לקראת פורים, והיו מזמינים אותנו
רותם זהבי:
 היינו עושים פלקטים משותפים והפצה מיוחדת ופעולות שונות
רותם זהבי:
 זה כאילו שהוועדה נעלמה
רותם זהבי:
 לפני ארבע שנים היא יזמה אפילו לעשות משהו עם תנועות הנוער וכו'
אופיר פלוט:
מבחינת יושבת-ראש הוועדה, נאה זקן, היא כן פועלת במישור
אופיר פלוט:
 אני לא יודע להגיד מבחינת הוועדה או מבחינת המשרד, אבל אני כן יכול להגיד שאנחנו ממשיכים לפעול, גם מבחינת הדוברות שלנו, וגם מבחינת משרדים נוספים איתם אנחנו עובדים, על נושא צעצועים מסוכנים
אופיר פלוט:
 זה חלק מהמבצע שלנו
אופיר פלוט:
 אנחנו גם לוקחים את העיריות יחד איתנו ואנחנו עושים את זה גם עם רישוי עסקים
אופיר פלוט:
 אנחנו עושים את זה ואנחנו מצרפים הרבה לנושא
אופיר פלוט:
 מבחינת המבצע, משרד החינוך, ספציפית, פחות רלוונטי
רותם זהבי:
הוא רק אחראי על 2 מיליון תלמידים
אופיר פלוט:
  לא, אני מדבר על המבצעים של בתי העסק
אופיר פלוט:
 חלילה לא על הבית ספרי או על המסגרת החינוכית
אופיר פלוט:
 אני כמובן אעביר
עינת שגיא אלפסה:
ההסברה היא החלק החשוב, במיוחד כשאנחנו מדברים על ילדים או על הורים כי בסוף ההורים אחראים על הילדים
עינת שגיא אלפסה:
 כל מה שאנחנו פה כרגע על רגולציה הוא יפה וטוב
עינת שגיא אלפסה:
 אבל, בסופו של דבר, ההסברה היא הדרך להגיע אליהם
עינת שגיא אלפסה:
 אנשים לא יודעים את כל מה שדיברנו פה כרגע
עינת שגיא אלפסה:
 קפצונים לא נמצאים תחת הקטגוריה של צעצועים אצל אלכסנדרה, אבל הם נמכרים בחנויות צעצועים וילדים והורים מתייחסים אליהם כצעצועים
עינת שגיא אלפסה:
 אם לא נעשה הסברה כמו שצריך, וכולנו ביחד, ולא שכל אחד פה יעשה נקודה קטנה, אז ימשיכו לחשוב שזה צעצוע ושקפצונים זה שטויות
עינת שגיא אלפסה:
 ואז זה לא רק קפצונים אלא כוורות, ועוד אצבעות ייקטעו ועוד ילדים יתעוורו, וחבל
אלי אפללו:
אני חושב שאנחנו צריכים להמליץ פה באמת שיהיה שיתוף פעולה בין משרד הכלכלה, המשרד לביטחון פנים ומשרד החינוך בנושא הזה
אלי אפללו:
 לצאת לפעולות ולתכלל את הנושא הזה
אלי אפללו:
 כלומר, לעשות פעולות הסברה וחינוך בבתי ספר בצורה משותפת
אלי אפללו:
 וגם הסברה לקהל הרחב
דניאל ברינר:
סליחה, אדוני היושב-ראש, מה השייכות של המשרד לביטחון לאומי למבצעים האלה?
אלי אפללו:
זה לא עניין של מבצע
אלי אפללו:
 אני דיברתי על הסברה ועל תכלול
אלי אפללו:
 קודם פרגנתי אפילו למשרד לביטחון פנים, שעושה את העבודה יחד עם משרד הכלכלה והממונה על התקינה
אלי אפללו:
 לכן, חשבתי שאם תתכללו ביחד את העבודה, גם בתחום החינוך וההסברה, אז זה יהיה לתועלת
אלי אפללו:
 אין ספק ששני המשרדים המרכזיים בקטע הזה הם: משרד החינוך ומשרד הכלכלה
תמי ברנע:
משרד הבריאות מוביל את התוכנית הלאומית לבטיחות ילדים
תמי ברנע:
 השאלה היא מי יתכלל את זה
רותם זהבי:
אבל הם לא מתעסקים בזה
דניאל ברינר:
כמובן שנסייע ככל שנתבקש
דניאל ברינר:
 אבל חשוב שזה יהיה מוגדר ברמה הזו
אלי אפללו:
 אני יכול להגיד שהמשרדים המובילים בקטע הזה הם משרד החינוך ומשרד הכלכלה, וגם משרד הבריאות, והמשרד לביטחון פנים יסייע, ככל הניתן
אלי אפללו:
 הינה, ציינתי ודייקתי
אלי אפללו:
     בבקשה
שירן מזרחי:
שירן מזרחי, מינהל התקינה
שירן מזרחי:
 בהמשך לנושא ההסברה, עליו דיברנו כעת, אני רוצה לחזור אחורה לייבוא האישי שעלה
שירן מזרחי:
 אנחנו, מינהל התקינה, חלק מקבוצת עבודה של ה-OECD, שבה אנחנו מעלים סוגיות גלובליות שונות שקשורות לבטיחות מוצרי צריכה
שירן מזרחי:
 אחד הנושאים הכי חמים בשנים האחרונות הוא הקנייה האינטרנטית
שירן מזרחי:
 זוהי סוגיה שמתמודדים עימה בכל העולם
שירן מזרחי:
 הפתרון שהועלה הוא לא חסימת הייבוא ובדיקת כל מוצר שנכנס לארץ, כי זה פשוט לא ישים
שירן מזרחי:
 מה שאנחנו עושים, ועשינו גם במימון של זהבה, של התוכנית הלאומית, זה שקידמנו קמפיין מאוד יפה של קנייה אינטרנטית
שירן מזרחי:
 לדעתי, הקמפיין הזה היה לפני למעלה משלוש שנים
שירן מזרחי:
 כל שנה אנחנו מעלים את זה על סדר-היום, ועכשיו, לקראת פורים, אנחנו נותנים להורים כלים איך לדעת שהמוצר שהם קונים הוא בטיחותי
שירן מזרחי:
 לדוגמה, הרי אמרנו בהקשר של התחפושות ש-562 זה אימוץ תקן אירופאי - EN71
שירן מזרחי:
 כשהורה נכנס לקנות באתר אינטרנט, הוא יכול לראות שם האם המוצר עומד בתקינה זרה, האם יש הוראות שימוש מפורטות, האם יש כתובת לפנות אליה לאחר הרכישה, האם קיימת ביקורת על המוצר ברשת
שירן מזרחי:
 כלומר, כל מיני כלים וטיפים שאנחנו נותנים להורים כדי שהם יידעו שהמוצר שהם מזמינים הוא באמת בטיחותי ויכול לעמוד בדרישות התקן
שירן מזרחי:
 מלבד זה, בסמוך לפורים, אחרי פעולות אכיפה של עשרות נטילות בשווקים שאנחנו עושים, אנחנו מפרסמים
שירן מזרחי:
 יש לנו פורטל מאוד יפה, שאותו מכירה גם עינת
איציק דניאלי:
  אבל זה רק תחפושות
שירן מזרחי:
ממש לא
שירן מזרחי:
 כדאי שתכירו, פורטל הבטיחות למוצרי צריכה
שירן מזרחי:
 בפורים האחרון פרסמנו עשרה ריקולים, סיכונים של רעילות ודליקות וחנק
שירן מזרחי:
 כל הפרטים מופיעים
שירן מזרחי:
 אנחנו מעלים מדי שבוע ריקולים
שירן מזרחי:
 זה אתר שהוא מאוד מאוד דינמי ומשתנה
שירן מזרחי:
 וכן, גם השנה אנחנו נעסוק בפעילות הסברתית ברשתות החברתיות: בטיק טוק, בפייסבוק, באינסטגרם, באתר שלנו, ובכל מקום אחר
שירן מזרחי:
 כלומר, הסברה, כפי שנאמר פה, היא מאוד מאוד חשובה
שירן מזרחי:
 מאוד חשוב לעשות את זה בשיתוף פעולה עם המשרדים
שירן מזרחי:
 זו הדרך בייבוא אישי
שירן מזרחי:
 אני לא רואה שום דרך אחר לעצור יבוא אישי בכניסה לארץ
שירן מזרחי:
 כשאתה טס לחו"ל אתה קונה תחפושת או צעצוע לנכד
שירן מזרחי:
 האם תלך לבדוק אותו? אתה יוצא מנקודת הנחה
שירן מזרחי:
 אגב, לצערי, לא כל מוצר שנמצא בשווקים עומד בדרישות התקן הרשמי, ולכן אנחנו שם
שירן מזרחי:
 וגם פה אנחנו נותנים טיפים איך לדעת שהמוצר עומד בדרישות התקן
שירן מזרחי:
 לדוגמה, אם אין מדבקה עליה כתוב שם היבואן או ארץ הייצור, זה מעלה תהיות לגבי דרישות יותר חמורות בהן המוצר לא עומד, כמו פתלטים
שירן מזרחי:
 במקצועי אני מנהלת תחום כימיה בתקינה, ואני עוסקת בכל העניין הזה של צעצועים ומוצרי ילדים ותינוקות בתחום הכימיה
שירן מזרחי:
 יש לנו אפשרות גם לאתר מוצרים לא רשמיים
שירן מזרחי:
 יש לנו מפקחים נהדרים שעושים עבודת קודש בכל הארץ
אלי אפללו:
האם יש מוצרים שאי-אפשר בכלל לייבא אותם בייבוא אישי?
שירן מזרחי:
  כל מה שלא נמצא בצו יבוא אישי
אלי אפללו:
  מה? האם יש מוצרים שאסור להביא אותם בייבוא אישי?
אלכסנדרה ארונין קוזלוביץ:
 למנגלים על גז צריך אישור מיוחד
אלי אפללו:
  יפה
אלי אפללו:
 זרעים שונים של ירקות ופירות, וכך הלאה?
אלכסנדרה ארונין קוזלוביץ:
  זה משרד החקלאות
אלכסנדרה ארונין קוזלוביץ:
 אלו דרישות אחרות
אלי אפללו:
  זאת אומרת, יש מוצרים
אלי אפללו:
 אמרתם שאי-אפשר לאסור
שירן מזרחי:
אני מדברת על כל מה שקשור לתקינה רשמית בתחום של מינהל התקינה
אלי אפללו:
יש מוצרים בתקינה רשמית או בתקינה לא רשמית שאסור לייבא
שירן מזרחי:
אבל לא מוצרי צריכה פרופר
אלי אפללו:
למה לא? אני רוצה לקנות עכשיו זרעים ולשים אותם בגינה
שירן מזרחי:
לא, זה רגולציה אחרת
קריאה:
  אני אומר לך באחריות שאתה יכול להביא בייבוא אישי
אלי אפללו:
אבל אומרים שזה אסור
אלי אפללו:
 יש הבדל בין לאסור לבין אכיפה
אלי אפללו:
 אני שואל את השאלה כי נאמר שאי- אפשר לאסור
אלי אפללו:
 יכול להיות שאפשר לאסור אבל אי-אפשר לאכוף
אלי אפללו:
 גם זו אפשרות
אלי אפללו:
 אם יש היום מוצרים שאסור לייבא אותם,  ואני אני שומע מכם שכן, אז למה לא להכניס את אותם מוצרים לא תקניים ואת חומרי הנפץ השונים לשימוש אישי כמו קפצונים, ואני לא יודע מה, כי אני באמת לא מכיר דברים אחרים, ודיברנו קודם על זיקוקים שכן אפשר לייבא אותם בייבוא אישי - - -
שרון גל:
אתה לא יכול לייבא זיקוקים
שרון גל:
 רק יבואן רשמי יכול לייבא חומרי נפץ או - - -
אופיר פלוט:
  רק למי שיש את האישור הרשמי
אלי אפללו:
האם אני לא יכול לייבא זיקוקים בייבוא אישי?
אופיר פלוט:
לא
אלי אפללו:
יפה, עניתם לי על השאלה
אלי אפללו:
 אז אותו הדבר אני יכול לקחת סעיפים מכס שקשורים לתחפושות או לדברים אחרים מסוכנים ודליקים ולהגיד: אני לא רוצה לייבא אותם בייבוא אישי
שירן מזרחי:
אתה יכול לעשות
שירן מזרחי:
 השאלה אם זה פרקטי ונכון לעשות את זה היא שאלה אחרת
אלי אפללו:
  אבל אותו דבר גם פה
אלי אפללו:
 אני רואה שיש פה מוצרים שאי-אפשר להביא אותם, אבל יכול להיות שמביאים אותם
דניאל ברינר:
ההבדל הוא שהשימוש בזיקוקים וחומרי נפץ הוא לשימושים ספציפיים ולאנשים ספציפיים שמותר להם, ואילו תחפושות זה מה שמותר לכל משפחה להביא
אלי אפללו:
אוקיי, אבל עדיין יש תחפושות מסוכנות
אלי אפללו:
 אז אם אתה יכול לראות אותן בסעיפי המכס - - -
איריס סעדון:
זה עניין של תקן
איריס סעדון:
 סעיפי המכס מדברים על תחפושות
איריס סעדון:
 הם לא אומרים: תחפושות מסוכנות או תחפושות לא מסוכנות
איריס סעדון:
 תחפושות שאמורות לעמוד בייבוא המסחרי, אמורות לעמוד בתקינה מסוימת
איריס סעדון:
 אני פתחתי פה במקביל את צו ייבוא אישי
איריס סעדון:
 זיקוקי דינור באמת מופיעים פה בפרט מכס, וכתוב שזה טעון רישיון ממשרד הכלכלה
איריס סעדון:
 כלומר, אדם שאין לו את הרישיון הזה לא יכול לייבא את המוצר הזה
אלי אפללו:
האם יש תקינה על צעצועים מסוכנים או שאין?
אלכסנדרה ארונין קוזלוביץ:
צעצוע מסוכן נקרא בטעות צעצוע
אלכסנדרה ארונין קוזלוביץ:
 זה מוצר מסוכן ואין עליו תקינה
אלכסנדרה ארונין קוזלוביץ:
 אין מצב שהוא יעמוד בדרישה טכנית כלשהי
אלי אפללו:
אם כך, למה לא עושים תקן לצעצועים מסוכנים?
אלכסנדרה ארונין קוזלוביץ:
צעצועים מסוכנים בכוונה מוחרגים מחלות התקן לצעצועים כי זה לא צעצוע, והם אסורים
אלי אפללו:
  את אומרת שהם אסורים
אלי אפללו:
 אבל מייבאים אותם, נכון?
קריאה:
  לא אמורים לייבא אותם
אלכסנדרה ארונין קוזלוביץ:
  לא, הם אפילו בפרטי מכס אחרים
אלכסנדרה ארונין קוזלוביץ:
 זה מוצר אחר לגמרי
אלכסנדרה ארונין קוזלוביץ:
 הוא לא מסווג כצעצוע
אלי אפללו:
  אם לא אמורים להביא אותם, איך אני יכול למנוע את הייבוא שלהם?
אלכסנדרה ארונין קוזלוביץ:
  זה חומר נפץ
אלכסנדרה ארונין קוזלוביץ:
 הם מגיעים  בדרכים אחרות
אלכסנדרה ארונין קוזלוביץ:
 זה לא תחת פרט מכס של צעצוע
איציק דניאלי:
  בדרך כלל זה הברחות או יבוא אישי כשבאות מיליוני חבילות והצליחו להחדיר – זו השיטה
איריס סעדון:
לא, אנחנו לא מדברים עכשיו על הברחות
אלי אפללו:
  אני מדבר על צעצועים מסוכנים
איריס סעדון:
  נתנו קודם את הדואר כדוגמה
איריס סעדון:
 אמרנו שכל החבילות עוברות איזשהו שיקוף של הביטחון של הדואר
איריס סעדון:
 אם יש שם משהו שנחשד כמשהו מסוכן, הם שמים את זה בצד
אלי אפללו:
מהי ההגדרה של צעצוע מסוכן?
עינת שגיא אלפסה:
כל מוצר שעלול לגרום לנזק, לסנוור
עינת שגיא אלפסה:
 מוגדרים שם כמה נזקים למשתמש או לסביבתו
איריס סעדון:
  יש לנו עכשיו בדואר את כל סמני הלייזר שנדרשים ב - - -
מאי גולן:
  "צעצוע מסוכן" מוגדר בצו הפיקוח כ"צעצוע אשר השימוש המקובל בו עלול לגרום למשתמש בו או לבני אדם אחרים נזק גופני או לסכן את בריאותם או לגרום להם הטרדה, לרבות צעצוע הפולט אש, צעצוע נפיץ הגורם להתפוצצות, צעצוע שנועד לגרום לגירוי, דימוע או עיטוש, וצעצוע אשר הוא חיקוי של כלי יריה, או הנראה ככלי יריה, כמשמעותו בחוק כלי היריה
מאי גולן:
"
עמוס נחום:
  עוגות יום הולדת הן מאוד פופולריות היום
עמוס נחום:
 האם מישהו ראה כמה זמן בוערים הזיקוקים שמדליקים אותם על העוגות? אם אתה רוצה לקנות את זה היום באמריקה, אתה יכול להיכנס לסופרמרקט
עמוס נחום:
 זה כמו נר יום הולדת
עמוס נחום:
 זה בוער וזה מסוכן לתינוקות ולילדים
עמוס נחום:
 אני ניסיתי לקחת והוציאו לי את זה מהמזוודה
שרון גל:
וזה נמצא היום בקטגוריה 1, ואתה יכולה לרכוש את זה בכל סופר
עמוס נחום:
  נכון, וזה אסור
עמוס נחום:
 זה בוער
רותם זהבי:
אז בואו לא נלמד מהאמריקאים
עמוס נחום:
  לא אמרתי ללמוד
שירן מזרחי:
אני יכולה לספר לכם שממש בתחילת הלחימה הגיע אלינו מידע שהרבה רובים נכנסים בגבולות הארץ במסווה של צעצוע רגיל
שירן מזרחי:
 הכנסנו להערכת הסיכונים שלנו, ואנחנו עוצרים כל מה שבחשבון הספק שלו מצוינות המילים "רובה" או "אקדח צעצוע", או משהו כזה
שירן מזרחי:
 המכס עשה עבודה נהדרת ונעצרו שם
שירן מזרחי:
 אם הייתם רואים את המוצרים שהם קראו להם "צעצועים", ואנחנו צילמנו, ואם הטלפון שלי היה איתי הייתי מראה לכם את הסרטונים שעשינו שם, הייתם יכולים לראות שהגיעו ממש 16M גדולים ואיירסופטים
שירן מזרחי:
 היינו בשוק
אלי אפללו:
האם זה היה בייבוא אישי?
שירן מזרחי:
לא, זה היה יבוא מסחרי
שירן מזרחי:
 זה יבואן שהכניס את זה תחת פרט מכס של 562, וזה לא עונה להגדרת של 562
שירן מזרחי:
 כל המוצרים האלה הושמדו
אלי אפללו:
מה עשו ליבואן הזה?
שירן מזרחי:
לדעתי, יבואן כזה נכנס למפר אמון באופן מיידי
אלי אפללו:
עם כל הכבוד, מה זה הפרת אמון? אחד כזה צריך להיות בכלא
שירן מזרחי:
נכון
שירן מזרחי:
 יש לנו היום עוד כלים
שירן מזרחי:
 יש לנו גם עיצומים כספיים
אלי אפללו:
  מה זה הפרת אמון? לא הבנתי
אלכסנדרה ארונין קוזלוביץ:
הפרת אמון במושגים של תקינה רשמית זה שבכל משלוח הבא, שהוא מייבא משהו תחת תקינה רשמית, ולא משנה אם זה תחת אותו תקן שבו הוא מעד, הכול נבדק בייבוא לתקופה של שנה
קריאה:
  למה לא נפתח תיק חקירה?
אלכסנדרה ארונין קוזלוביץ:
  בוודאי שכן
אלכסנדרה ארונין קוזלוביץ:
 זה הכלי המיידי
אלי אפללו:
לצערי, זה ביזיון
אלי אפללו:
 לאחד כזה נותנים הזדמנות נוספת?
אלכסנדרה ארונין קוזלוביץ:
זו לא הזדמנות נוספת
אלכסנדרה ארונין קוזלוביץ:
 זה כלי מיידי להכניס אותו
אלי אפללו:
אחד שהביא רובים בייבוא צריך מייד להיכנס לכלא
אלכסנדרה ארונין קוזלוביץ:
אני מדברת איתכם על כלל המקרים ואיך זה מתנהל
אלכסנדרה ארונין קוזלוביץ:
 אם מישהו ייבא משהו לא תחת תקינה רשמית כי מה שהוא ייבא היה בכלל הפרה של חוקים אחרים, של חוק כלי יריה, אם אני לא טועה, שאסור לייבא דברים שהם דמויי נשק אמיתי, אז, למיטב ידיעתי, המכס מכניס את כל הייבוא שלו תחת זכוכית המגדלת שלו
איריס סעדון:
גם זכוכית מגדלת, ומתבצעות גם חקירות
איריס סעדון:
 כלומר, אם העבירה היא מאוד מאוד חמורה זה נכנס אלינו לחקירות וגם אפשר לנקוט
איריס סעדון:
 הוא ייענש
איריס סעדון:
 זה היה עכשיו
איריס סעדון:
 זה מתפתח, זה חקירה
אורי בוצ׳ומנסקי:
אורי, הייעוץ המשפטי של המשטרה
אורי בוצ׳ומנסקי:
 דובר על איירסופט, ואזכיר שלאחרונה היה תיקון של חוק כלי יריה
אורי בוצ׳ומנסקי:
 ובהמשך, ככל שהאיירסופטים האלה באמת יוגדרו כדמויי כלי יריה, אז כל ההוראות שנקבעו בתיקון האחרון והצורך ברישיון, כמובן יחולו, ואז ניתן יהיה גם לפתור את המקרים האלה
דניאל ברינר:
חשוב להבין שיש הבדל בין המישור הפלילי למישור המינהלי
דניאל ברינר:
 הרגולטור פועל בעיקר במישור המינהלי
דניאל ברינר:
 חטיבת חקירות במשטרת ישראל או הפרקליטות פועלים במישור הפלילי
דניאל ברינר:
 אלו שני צירים מקבילים, שלפעמים נפגשים ולפעמים לא
דניאל ברינר:
 ברגע שרגולטור מזהה איזשהו כשל, הוא מגדיל את הבחינה שלו ומנסה למזער שם את הסיכונים
דניאל ברינר:
 במקביל, צריך שיהיו רשויות תביעה חזקות ומשמעותיות, ומערכת שמענישה אותם
דניאל ברינר:
 אבל זה לא אנחנו - הרגולטורים
דניאל ברינר:
 יש פה או פרקליטות או חטיבת תביעות משטרת ישראל, ומעליהם מה שפוסקים בתי המשפט
דניאל ברינר:
 רישיונות, שאנחנו שוללים בסיטואציות מסוימות, מוחזרים הרבה פעמים לבעלי הרישיון השלול עקב החלטות שיפוטיות שאין לנו יכולת לשלוט עליהן
איציק דניאלי:
  כבוד היושב-ראש דיבר קודם על נושא הרעש
איציק דניאלי:
 האם יש אכיפה? דיברנו קודם על המשטרה ועל האכיפה, ואני יודע באופן אישי שיש הרבה דיירים שלא ישנים בלילות כתוצאה מירי של חזיזים, נפצים, הפקקים המסוכנים האלה, וכן הלאה
איציק דניאלי:
 אנשים מבוהלים שמא מישהו בכלל יורה עם אקדח אמיתי ברחוב
איציק דניאלי:
 איך מתבצעת האכיפה?
אורי בוצ׳ומנסקי:
אין כאן נציג אג"מ שיכול להציג נתונים לגבי פעילות האכיפה
אורי בוצ׳ומנסקי:
 אני רק אזכיר שיש התייחסות ספציפית בתקנות מניעת רעש להפעלה באזור מגורים של זיקוקים שנורים לאוויר וגורמים לרעש
אורי בוצ׳ומנסקי:
 יחד עם זאת, בתקנות יש גם החרגה לעניין המועדים שקבועים בתקנה 3(ב), ובין היתר גם ליל פורים
אורי בוצ׳ומנסקי:
 צריך לשים לב גם לזה
איציק דניאלי:
  האם המשטרה מבצעת את האכיפה?
אלי אפללו:
גם המשטרה וגם הרשות המקומית במסגרת השיטור העירוני
אלי אפללו:
 אבל לפעמים הם מבקשים לדעת כמה דציבלים, אבל האזרח הקטן לא יכול לבדוק את הדציבלים, עם כל הכבוד
אלי אפללו:
 צריך לשים לב לדברים האלה כי נפצים זה רעש בלתי נסבל
אופיר פלוט:
אני בדקתי עם יושב-ראש הוועדה
אופיר פלוט:
 כיום אין לוועדה באמת סמכויות
אופיר פלוט:
 הוועדה כרגע לא מתכנסת, ולכן אנחנו עושים את כל הפעילות שלנו במסגרת המשרד
אלי אפללו:
חשוב לרשום שאנחנו מבקשים שהוועדה תתכנס
אופיר פלוט:
כמו שאמרתי קודם, אנחנו עושים היום את כל הפעילות שלנו מטעם המשרד ולא מטעם הוועדה
אופיר פלוט:
 חשוב שזה יצוין
מאי גולן:
  למה היא לא מתכנסת?
אופיר פלוט:
כיום, ממה שאני רואה, אין לוועדה סמכויות, ולכן אין טעם שהיא תתכנס ברגע שאין לה סמכויות אמיתיות בחוק
אלי אפללו:
אנחנו נשמח לקבל בכתב מנאוה זקן על פעילויות הוועדה בעבר ומה קורה היום
אלי אפללו:
      רות דיין, שלום
אלי אפללו:
 אני רואה פה היום מכרים ותיקים
אלי אפללו:
 ציינתי קודם את רותם זהבי, וגם אותך, למעלה מעשרים שנה
רות דיין:
שלום, נכון
רות דיין:
 אנחנו מכירים את הסוגיה והרשויות המקומיות פועלות להסברה בנושא
רות דיין:
 כמדינה אנחנו צריכים לחסום את הדברים בשער ולא לרדוף אחר כך אחרי העכברים שהם יצאו, או כל אנלוגיה אחרת שנבחר
רות דיין:
 אנחנו חווים את אותם דברים גם בסיגריות האלקטרוניות
רות דיין:
 במידה וניתן משפטית, או בכל דרך, חשוב לחסום את הבאת הצעצועים המסוכנים האלה, ולא שנצטרך אחר כך לחפש מי הביא, ואיפה לתפוס אותו, ואיך למנוע סכנה מהילדים שלנו
אלי אפללו:
אמרת דברים מאוד נכונים וחשובים
אלי אפללו:
 לכן, אנחנו נמצאים פה עם משרד הכלכלה והמכס
אלי אפללו:
 צריך באמת לעצור את זה בשער ככל הניתן
אלי אפללו:
 מצד שני, אנחנו נמצאים במציאות שהדברים האלה כן נכנסים
אלי אפללו:
 איך המרכז לשלטון מקומי משתף פעולה יחד עם משרד החינוך או עם המוקדים עירוניים ולהנחות אותם בנושא פגיעה כתוצאה רעשים למיניהם, שזה אחד הדברים שעליהם אנחנו שומעים, במיוחד היום כשיש לנו את פגועי הנפש ואת המלחמה שהם דברים לא כול כך נעימים?
רות דיין:
ככלל, אתה יודע שהרשויות המקומיות, גם במדורות וגם בסוגיית הזיקוקים ביום העצמאות ובפורים, פועלות להפחית עד כמה שניתן באירועים המרכזיים שמתקיימים כדי  לחסוך מפגועי ההלם באמת את החוויה הזו
רות דיין:
 אתה מבין בדיוק כמוני, ואני מאמינה שגם כל החברים האחרים בוועדה, שאתה לא יכול לחסום את זה לגמרי הרמטית
רות דיין:
 אתה יכול לפעול, לדבר, להסביר, לקיים שיטור עירוני שיסתובב וייתן מענה כשהוא רואה
רות דיין:
 אבל מעבר לזה, אין לנו כלים אמיתיים
רות דיין:
 אנחנו לא יכולים לתת דוח
אלי אפללו:
אנחנו צריכים את השלטון המקומי בשני נושאים: האחד, בעיקר במוקד עירוני לטפל באותן תלונות שמגיעות למוקד העירוני, יחד עם משטרת ישראל, בנושא הרעש או בתפיסת צעצוע מסוכן
אלי אפללו:
 השני, נושא החינוך בבתי הספר, שאותו ביקשתי גם ממשרד החינוך
אלי אפללו:
 אני חושב שפעולה שכוללת גם את השלטון המקומי היא מאוד מאוד חשובה
רות דיין:
אנחנו נשמח להוציא מכתבים לרשויות המקומיות ולהסב שוב את תשומת ליבן עכשיו לקראת חג הפורים
אלי אפללו:
  תודה, מצוין
תמי ברנע:
  והרמדאן
אלי אפללו:
  אין ספק, והרמדאן
שרון גל:
אשמח להגיב
שרון גל:
 אני מסכים עם רות שכדאי לעצור את זה איפשהו בקצה
שרון גל:
 חשוב לי לציין שהזיקוקים הוחרגו לקטגוריה 2, והם באמת אסורים על פי החוק, וזה זיקוקים, כוורות או פגזים, אני, באופן אישי, כותב עשרות חוות דעת במעבדת חבלה
שרון גל:
 לגבי השאלה כמה כתבי אישום מוגשים בסופו של דבר - כמעט כלום
שרון גל:
 אם אנחנו עושים את העבודה, עוצרים את זה, כותבים חוות דעת על מסוכנות, מגישים את זה הלאה, ובסוף לא קורה כלום, אז זה, לדעתי, מתחיל את השרשרת
אלי אפללו:
  יפה, הערה מאוד מאוד חשובה ונכונה
אלי אפללו:
 זה לפרקליטות, וגם לפרקליטות אנחנו צריכים לפנות
מאי גולן:
  משרד הכלכלה, בשנים האחרונות ראיתי שהיה מחשבה מחדש על נושא הרגולציה, גם מבחינת תסקיר ממשלתי, שנדון אחר כך כהצעת חוק הפיקוח על צעצועים מסוכנים בוועדת הכלכלה בכנסת העשרים, וגם היתה RIA - טיוטת דוח הערכת השפעות רגולציה, שפורסמה ב-2022
מאי גולן:
 האם יש לכם עדכונים לגבי זה? האם התקבלו תגובות ציבור בהקשר של ה-RIA? האם יש מחשבות לעדכן את הרגולציה?
אופיר פלוט:
מבחינת מסגרת החוק של צעצועים מסוכנים, אני יודע שממש בימים אלו רוצים לחדש אותו ולהכניס לו כל מיני סעיפים נוספים שיגבילו ויווסתו את הנושא הזה בצורה מסודרת
אופיר פלוט:
 אני מסתמס כרגע, והצפי שזה יונח על שולחן הכנסת ממש בקרוב
אלי אפללו:
  רותם, בבקשה
רותם זהבי:
צעצועים מסוכנים זה לא רק חומרי נפץ
רותם זהבי:
 יש לי ילד במערכת שקיבל חץ בעין לפני כמה שנים והלכה לו העין מאקדח שיורה חיצים
רותם זהבי:
 למשל, מעונות היום לא הולכים לפי תקן 1498 של מתקני משחקים
רותם זהבי:
 אתה יודע מה זה תקן 1498
אלי אפללו:
כן, מתקני משחקים
אלי אפללו:
 הייתי בין היוזמים שלו
רותם זהבי:
מאחר וזה יקר יחסית, ואתה נכנס לתהליך של רכישה, התקנה ובדיקות וכו', אז מעונות היום וגני ילדים קונים כל מיני צעצועים
רותם זהבי:
 הם הולכים לחנות וקונים ב-1,000 - 2,000 מגלשה קטנה או בית קטן מפלסטיק, והילדים מטפסים על זה כשאין משטחים מרופדים
רותם זהבי:
 גם זה מסוכן
רותם זהבי:
 אני כל הזמן מתעסק עם זה
רותם זהבי:
 אני כל הזמן מוציא דפי מידע כאלה ליועצים ולמנהלים ולמנהלי המעונות וכו'
רותם זהבי:
 כלומר, גם זה צעצוע מסוכן
רותם זהבי:
 נקודת המבט לגבי הסיכון של הילד צריכה לראות איזה אתגרים הצעצוע שם לילד
רותם זהבי:
 כשאנחנו מדברים על ילדים, אנחנו תמיד נמצאים במתח בין האתגר לבין הבטיחות המוחלטת
רותם זהבי:
 זה מתח שקיים כל הזמן
רותם זהבי:
 אתגר זה טוב, הוא מפתח את הילד כי כך הוא לומד
רותם זהבי:
 הוא צריך לעלות במדרגות, ולפעמים הוא צריך ליפול כדי שהוא ילמד איך ללכת
רותם זהבי:
      לכן, אני חושב שבסיכום שלך צריך להיות שמי שמוביל את כל הדיונים האלה וכו' זו הוועדה המרכזית במשרד הכלכלית
רותם זהבי:
 היא צריכה לעשות דיונים לאורך כל השנה
רותם זהבי:
 נאוה זקן צריכה לבוא לקראת פורים ולהציג לך מה היא עשתה, ואת ההיערכות לקראת פורים, איזה שיתופי פעולה יש לה, איזה חוקים, תקנות וחקיקות חדשות יש, איזו הפקת לקחים נעשתה מהשנה שעברה, ומה נלמד
רותם זהבי:
 אנחנו דנים כל שנה בעניין הזה וצריך לראות איזה תהליך לימודי נעשה
רותם זהבי:
 אנחנו ארגון לומד
אלי אפללו:
רותם, תודה
אלי אפללו:
 זו הערה מאוד מאוד נכונה
אלי אפללו:
 תרשמי גם תקן 1498 שעוקפים אותו
אלי אפללו:
 לא מביאים לפי התקן
אלכסנדרה ארונין קוזלוביץ:
התייחסות לתקן 1498, מתקני משחקים
אלכסנדרה ארונין קוזלוביץ:
 מינהל התקינה אחראי על התקן הזה
אלכסנדרה ארונין קוזלוביץ:
 התקן הוא בתו תקן
אלכסנדרה ארונין קוזלוביץ:
 הרשות המקומית חייבת להכניס בשטחים הציבוריים שלה את המתקן, שיש עליו מתקני משחקים, עם מערכת תו תקן, בתחזוקה שבועית וחודשית וכו'
אלי אפללו:
ושתהיה בדיקה חודשית
אלי אפללו:
 לידיעתך, הייתי בין כותבי התקן